Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: a tartós földhasználatban lévõ ingatlanok helyzetét is. A 27/1987. (VII. 30.) MT rendelet alapján tartós földhasználatba
Paragraph Index: 21

a tartós földhasználatban lévõ ingatlanok helyzetét is. A 27/1987. (VII. 30.) MT rendelet alapján tartós földhasználatba adott ingatlanok a tartós földhasználók kérelmére tulajdonukba kerülnek. A panaszok eddig említett csoportjain kívül meg kell említeni azokat is, amelyek a földhivatalok késedelmes vagy téves intézkedését sérelmezték. Ezek száma 2005. évben csökkenést mutatott. Az ilyen ügyekben az országgyûlési biztos a jogbiztonsághoz való jog és a tulajdonhoz való jog sérelmének gyanúja miatt általában az eljáró hivatal vezetõjét vagy a felügyeleti szerv vezetõjét kérte fel vizsgálatra. A megkeresettek válasza alapján a legtöbb esetben bebizonyosodott, hogy az eljárás elhúzódása nem a földhivatal mulasztására, hanem okirati hiányosságokra vezethetõ vissza. Ilyen volt pl., hogy a társasházi alapító okiratot még nem nyújtották be a földhivatalhoz, vagy az ingatlan-nyílvántartástól eltérõ természetbeni birtokviszonyokat az érintettek szerzõdésben nem rendezték. Az országgyûlési biztos ezekben az esetekben levélben tájékoztatta a hozzá fordulókat arról, hogy a panaszuk alaptalan. A földhivatalnak a szükséges okiratok hiányában nincs intézkedési lehetõsége, de azok pótlását követõen nincs akadálya az ingatlan-nyilvántartási bejegyzésnek. Az ingatlanok téves birtoklása esetén a panaszos azt várta a földhivataltól, hogy hatósági eljárásban rendezze a jogvitát. A földhivatalnak azonban erre nincs jogi lehetõsége. Amennyiben a felek között a szükséges polgári jogi szerzõdés nem jön létre, akkor a bejegyzéshez szükséges okirat csak a bíróság ítéletével pótolható. 2006/162/II. szám 1.12. Hajléktalan-ellátás Az országgyûlési biztos ez évi tevékenységében a hajléktalan emberek alapjogai érvényesülésének, konkrét panasz alapján történõ vizsgálatára csupán néhány esetben került sor. Ennek oka azon túlmenõen, hogy egy-egy krízishelyzet azonnali megoldása nem feltétlenül igényli az országgyûlési biztos vizsgálatát. Gyakran a hatásköre sem terjed ki a helyzet orvoslására. Valószínûleg a korábbi évek hatékony együttmûködése az ICSSZEM miniszteri biztosával és a különbözõ civil szervezetekkel, a sokat bírált, de kétségtelenül megújult szemléletû szociális program nyújtotta lehetõségek megfelelõ kihasználása, illetve a médiának a hajléktalanok napi gondjaival összefüggõ, fokozottabb érdeklõdése. Így 2005. évben csupán három konkrét panasszal kapcsolatban került az országgyûlési biztos látóterébe a hajléktalan emberek sorsa. A 2004. évhez hasonlóan, amikor is a panaszok általában az átmeneti szálláslehetõség megszûnésekor ismét az utcára kerülõk aggodalmairól, illetve a különbözõ pénzbeli segélyek kiutalásának jogszerûségével voltak kapcsolatosak, addig 2005-ben az életminõséget kifogásoló, az emberi méltóságot sértõ körülményekrõl, eljárásokról szóló panaszokkal, illetve beszámolókkal találkoztunk. Közülük két ügyben, a jogbiztonság sérelme mellett az emberi méltósághoz való joggal összefüggésben állapított meg visszásságot a biztos. Annak ellenére, hogy nem ismeretlen az országgyûlési biztosok számára a hajléktalan lét szociológiai problémái mellett a kiszolgáltatottság, az elesettség morális oldala, mégsem állapítottunk meg visszásságot abban az esetben, amikor az éjjeli menedékhelyen ellátást igénybe vevõt magaviselete miatt huzamosabb ideig kizárták az ellátást igénybe venni jogosultak körébõl, mert erre az intézmény házirendje lehetõséget biztosított, és a házirendben foglaltakat bizonyíthatóan az ellátott tudomására hozták (OBH 6087/2004., OBH 3326/2005.). A városkép megõrzése érdekében alkalmazott különbözõ önkormányzati „távoltartási” technikák vizsgálata során is a helyzet komplex elemzése-kezelése szükséges (OBH 3405/2005.). 1.13. Kamarai igazgatás

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes